stanford-oval/wikipedia huggingface dataset:
เอชทีทีพี

| --- | --- |

มาตรฐานสากล:   RFC 1945 HTTP/1.0  RFC 9110 HTTP Semantics  RFC 9111 HTTP Caching  RFC 9112 HTTP/1.1  RFC 9113 HTTP/2  RFC 7541 HTTP/2: HPACK Header Compression  RFC 8164 HTTP/2: Opportunistic Security for HTTP/2  RFC 8336 HTTP/2: The ORIGIN HTTP/2 Frame  RFC 8441 HTTP/2: Bootstrapping WebSockets with HTTP/2  RFC 9114 HTTP/3  RFC 9204 HTTP/3: QPACK: Field Compression 
ผู้พัฒนา: เริ่มต้นโดย CERN; IETF, W3C
ริเริ่ม: 1991; 34 ปีที่แล้ว (1991)
เว็บไซต์: https://httpwg.org/specs/
เกณฑ์วิธีขนส่งข้อความหลายมิติ  หรือ เอชทีทีพี (อังกฤษ: HyperText Transfer Protocol: HTTP) คือโพรโทคอลในระดับชั้นโปรแกรมประยุกต์เพื่อการแจกจ่ายและการทำงานร่วมกันกับสารสนเทศของสื่อผสม  ใช้สำหรับการรับทรัพยากรที่เชื่อมโยงกับภายนอก ซึ่งนำไปสู่การจัดตั้งเวิลด์ไวด์เว็บ
การพัฒนาเอชทีทีพีเป็นการทำงานร่วมกันของเวิลด์ไวด์เว็บคอนซอร์เทียม (W3C) และคณะทำงานเฉพาะกิจด้านวิศวกรรมอินเทอร์เน็ต (IETF) ซึ่งมีผลงานเด่นในการเผยแพร่เอกสารขอความเห็น (RFC) หลายชุด เอกสารที่สำคัญที่สุดคือ RFC 2616 (เดือนมิถุนายน พ.ศ. 2542) ได้กำหนด HTTP/1.1 ซึ่งเป็นรุ่นที่ใช้กันอย่างกว้างขวางในปัจจุบัน
เอชทีทีพีเป็นมาตรฐานในการร้องขอและการตอบรับระหว่างเครื่องลูกข่ายกับเครื่องแม่ข่าย ซึ่งเครื่องลูกข่ายคือผู้ใช้ปลายทาง (end-user) และเครื่องแม่ข่ายคือเว็บไซต์ เครื่องลูกข่ายจะสร้างการร้องขอเอชทีทีพีผ่านทางเว็บเบราว์เซอร์ เว็บครอว์เลอร์ หรือเครื่องมืออื่น ๆ ที่จัดว่าเป็น ตัวแทนผู้ใช้ (user agent) ส่วนเครื่องแม่ข่ายที่ตอบรับ ซึ่งเก็บบันทึกหรือสร้าง ทรัพยากร (resource) อย่างเช่นไฟล์เอชทีเอ็มแอลหรือรูปภาพ จะเรียกว่า เครื่องให้บริการต้นทาง (origin server) ในระหว่างตัวแทนผู้ใช้กับเครื่องให้บริการต้นทางอาจมีสื่อกลางหลายชนิด อาทิพร็อกซี เกตเวย์ และทุนเนล เอชทีทีพีไม่ได้จำกัดว่าจะต้องใช้ชุดเกณฑ์วิธีอินเทอร์เน็ต (TCP/IP) เท่านั้น แม้ว่าจะเป็นการใช้งานที่นิยมมากที่สุดบนอินเทอร์เน็ตก็ตาม โดยแท้จริงแล้วเอชทีทีพีสามารถ "นำไปใช้ได้บนโพรโทคอลอินเทอร์เน็ตอื่น ๆ หรือบนเครือข่ายอื่นก็ได้" เอชทีทีพีคาดหวังเพียงแค่การสื่อสารที่เชื่อถือได้ นั่นคือโพรโทคอลที่มีการรับรองเช่นนั้นก็สามารถใช้งานได้
ปกติเครื่องลูกข่ายเอชทีทีพีจะเป็นผู้เริ่มสร้างการร้องขอก่อน โดยเปิดการเชื่อมต่อด้วยเกณฑ์วิธีควบคุมการขนส่งข้อมูล (TCP) ไปยังพอร์ตเฉพาะของเครื่องแม่ข่าย (พอร์ต 80 เป็นค่าปริยาย) เครื่องแม่ข่ายเอชทีทีพีที่เปิดรอรับอยู่ที่พอร์ตนั้น จะเปิดรอให้เครื่องลูกข่ายส่งข้อความร้องขอเข้ามา เมื่อได้รับการร้องขอแล้ว เครื่องแม่ข่ายจะตอบรับด้วยข้อความสถานะอันหนึ่ง ตัวอย่างเช่น "HTTP/1.1 200 OK" ตามด้วยเนื้อหาของมันเองส่งไปด้วย เนื้อหานั้นอาจเป็นแฟ้มข้อมูลที่ร้องขอ ข้อความแสดงข้อผิดพลาด หรือข้อมูลอย่างอื่นเป็นต้น
ทรัพยากรที่ถูกเข้าถึงด้วยเอชทีทีพีจะถูกระบุโดยใช้ตัวระบุแหล่งทรัพยากรสากล (URI) (หรือเจาะจงลงไปก็คือ ตัวชี้แหล่งในอินเทอร์เน็ต (URL)) โดยใช้ http: หรือ https: เป็นแผนของตัวระบุ (URI scheme)
ข้อความร้องขอ

ดูเพิ่ม: รายชื่อส่วนหัวของเอชทีทีพี
ข้อความร้องขอประกอบด้วยสิ่งต่อไปนี้
บรรทัดแรก ขึ้นต้นเป็นคำสั่งร้องขอ และเส้นทางไดเรกทอรีของแฟ้มที่ร้องขอ ตามด้วยรุ่นของ HTTP ตัวอย่างเช่น GET /images/logo.gif HTTP/1.1
บรรทัดต่อ ๆ ไปที่ไม่ใช่บรรทัดว่าง เรียกว่าเป็น ส่วนหัว (header) เป็นเมทาเดตาต่าง ๆ ประกอบการร้องขอ ตัวอย่างเช่น Accept-Language: en
บรรทัดว่าง เพื่อแบ่งแยกระหว่างส่วนหัวกับเนื้อหา
บรรทัดต่อ ๆ ไป เป็นเนื้อหาข้อมูล ซึ่งบางคำสั่งอาจไม่จำเป็นต้องใช้ส่วนนี้
แต่ละบรรทัดจะต้องลงท้ายด้วย CRLF (อักขระปัดแคร่ตามด้วยอักขระป้อนบรรทัด เหมือนการกดปุ่ม Enter ในวินโดวส์) บรรทัดที่ว่างจะมีเพียงแค่ CRLF เท่านั้นโดยไม่มีอักขระช่องว่างอยู่เลย สำหรับรุ่น HTTP/1.1 ส่วนหัว Host: จำเป็นต้องมีเสมอ แต่ส่วนหัวอื่น ๆ ไม่จำเป็นต้องมีก็ได้
บรรทัดคำสั่งที่มีเพียงเส้นทางไดเรกทอรี (ไม่มีชื่อแฟ้ม) ก็เป็นที่ยอมรับโดยเครื่องแม่ข่าย เพื่อรักษาความเข้ากันได้กับโปรแกรมตัวแทนรุ่นเก่าก่อนที่จะมีข้อกำหนดของ HTTP/1.0 ใน RFC 1945  ส่วน HTTP/1.1 ได้กำหนดไว้ใน RFC 2068
คำสั่งร้องขอ

เอชทีทีพีได้กำหนดคำสั่งร้องขอไว้แปดคำสั่ง (หรือเรียกว่าวิธีการร้องขอ บางครั้งอาจเรียกว่าเป็น "กริยา") แสดงการกระทำที่ต้องการ เพื่อที่จะดำเนินการกับทรัพยากรที่ถูกระบุ สิ่งที่ทรัพยากรนั้นนำเสนอ ไม่ว่าเป็นข้อมูลที่มีอยู่ก่อนหรือสร้างขึ้นมาแบบพลวัตก็ตาม จะขึ้นอยู่กับการนำไปใช้ของเครื่องแม่ข่าย ซึ่งบ่อยครั้งทรัพยากรมักจะสอดคล้องกับไฟล์ หรือผลลัพธ์ส่งออกจากโปรแกรมข้างเคียงในเครื่องแม่ข่ายนั้น เครื่องให้บริการเอชทีทีพีจะต้องสามารถใช้คำสั่ง GET และ HEAD ได้เป็นอย่างน้อย
คำสั่งร้องขอ > คำสั่งที่ปลอดภัย

คำสั่งของเอชทีทีพีบางคำสั่งมีการกำหนดว่าเป็นคำสั่งที่ปลอดภัย เช่น HEAD, GET, OPTIONS, TRACE ซึ่งหมายความว่าคำสั่งเหล่านี้มีขึ้นเพื่อการรับข้อมูลเพียงอย่างเดียวและไม่ควรเปลี่ยนสถานะของเครื่องแม่ข่าย หรืออีกนัยหนึ่งคือคำสั่งเหล่านี้ไม่ควรทำให้เกิดผลกระทบข้างเคียง เว้นแต่ผลกระทบนั้นไม่สร้างความเสียหายอาทิ การบันทึกไฟล์ล็อก การเก็บแคช การบริการเว็บแบนเนอร์ หรือการเพิ่มตัวนับผู้เข้าชม การร้องขอแบบ GET แบบไม่มีกฎเกณฑ์โดยอินเทอร์เน็ตบอตและเว็บครอว์เลอร์ จึงยังคงถือว่าปลอดภัยอยู่
ในทางตรงข้าม คำสั่ง POST, PUT, DELETE เป็นการกระทำเพื่อให้เกิดผลกระทบต่อเครื่องแม่ข่าย หรือเกิดผลกระทบภายนอกเช่นทำให้เกิดธุรกรรมทางการเงิน หรือการส่งอีเมลเป็นต้น จึงเป็นคำสั่งที่ไม่ปลอดภัย คำสั่งเช่นนี้ปกติจะไม่ถูกใช้โดยอินเทอร์เน็ตบอตและเว็บครอว์เลอร์ ซึ่งทำงานโดยไม่พิจารณาสถานะของเครื่องแม่ข่าย เพราะอาจทำให้ทรัพยากรเสียหายได้
รหัสสถานภาพ

ดูเพิ่ม: รายชื่อรหัสสถานภาพของเอชทีทีพี
ตั้งแต่ HTTP/1.0 เป็นต้นไป บรรทัดแรกของการตอบรับเอชทีทีพีเรียกว่า บรรทัดสถานภาพ (status line) ซึ่งประกอบด้วยตัวเลข รหัสสถานภาพ (status code เช่น 404) และข้อความ วลีเหตุผล (reason phrase เช่น "Not Found") โปรแกรมตัวแทนผู้ใช้จะพิจารณาการตอบรับในส่วนหัวโดยขึ้นอยู่กับรหัสสถานภาพเป็นหลัก และตามด้วยวลีเหตุผลเป็นรอง รหัสสถานภาพที่กำหนดขึ้นมาเองก็สามารถใช้ได้ ซึ่งหากตัวแทนผู้ใช้พบกับรหัสสถานภาพที่ไม่รู้จัก มันจะพิจารณาตัวเลขตัวแรกในรหัสเพื่อแยกประเภททั่วไปของการตอบรับ
รหัสสถานภาพของเอชทีทีพีแบ่งออกเป็นกลุ่มใหญ่ได้ห้ากลุ่มได้แก่
1xx ข้อมูลทั่วไป
2xx การร้องขอสำเร็จ
3xx การเปลี่ยนทาง
4xx ความผิดพลาดจากเครื่องลูกข่าย
5xx ความผิดพลาดจากเครื่องแม่ข่าย
การเชื่อมต่อแบบคงอยู่

บทความหลัก: การเชื่อมต่อเอชทีทีพีแบบคงอยู่
ใน HTTP/0.9 และ 1.0 การเชื่อมต่อจะถูกปิดทุกครั้งหลังจากการการร้องขอและการตอบรับจบไป ดังนั้นในรุ่น HTTP/1.1 จึงมีการแนะนำกลไกเพื่อให้การเชื่อมต่อยังคงอยู่ ซึ่งจะทำให้การเชื่อมต่อเพียงครั้งเดียวสามารถใช้ซ้ำได้อีกเรื่อย ๆ มากกว่าหนึ่งครั้ง การเชื่อมต่อแบบคงอยู่เช่นนั้นช่วยลดโอกาสของการเกิดความล่าช้า (lag) เพราะว่าเครื่องลูกข่ายไม่จำเป็นต้องต่อรองการเชื่อมต่อทีซีพีใหม่อีกครั้ง หลังจากข้อความร้องขอแรกได้ถูกส่งไปแล้ว
HTTP/1.1 ได้มีการจัดแบนด์วิดท์ให้ดียิ่งขึ้นไปกว่ารุ่น 1.0 ยกตัวอย่างเช่น HTTP/1.1 มีการแนะนำการเข้ารหัสขนส่งเป็นชิ้นส่วน (chunked transfer encoding) เพื่อทำให้เนื้อหาบนการเชื่อมต่อแบบคงอยู่ส่งถ่ายเป็นกระแสข้อมูลได้ (streaming) แทนที่จะเก็บลงในที่พักข้อมูล (buffer) การทำงานแบบสายท่อของเอชทีทีพี (HTTP pipelining) ก็เป็นอีกเทคนิคหนึ่งที่ช่วยลดความล่าช้าลงได้อย่างมาก ซึ่งทำให้เครื่องลูกข่ายสามารถส่งข้อความร้องขอได้หลายข้อความ ก่อนที่จะได้รับข้อความตอบรับของอันแรก อีกพัฒนาการหนึ่งคือการบริการเป็นไบต์ (byte serving) ซึ่งจะทำให้เครื่องแม่ข่ายส่งถ่ายข้อมูลมาเพียงแค่ส่วนหนึ่งจากทรัพยากรทั้งอัน ในช่วงตำแหน่งที่เครื่องลูกข่ายต้องการ
สถานะวาระของเอชทีทีพี

เอชทีทีพีเป็นโพรโทคอลที่ไม่มีการระบุสถานะ ข้อดีของโพรโทคอลแบบนี้คือเครื่องแม่ข่ายไม่จำเป็นต้องดึงสารสนเทศอื่นมาจากผู้ใช้ในระหว่างการร้องขอ แต่สิ่งนี้ทำให้ผู้พัฒนาเว็บต้องใช้วิธีการอื่นเพื่อรักษาสถานะของผู้ใช้ ตัวอย่างเช่น ผู้ใช้ที่ต้องการปรับแต่งเนื้อหาเว็บไซต์ เว็บแอปพลิเคชันจะต้องบันทึกติดตามกระบวนการต่าง ๆ ของผู้ใช้เป็นหน้าต่อหน้า หรือการล็อกอินเข้าสู่ระบบ ซึ่งจำเป็นต้องทราบว่าผู้ใช้นั้นอยู่ในสถานะล็อกอินหรือไม่ จึงจะส่งข้อความตอบรับได้อย่างเหมาะสม วิธีการที่เป็นปกติสำหรับปัญหานี้คือการรับและส่งคุกกี้ และวิธีการอื่นคื่อการสร้างตัวแปรวาระ (session) ทางฝั่งเครื่องแม่ข่าย หรือใช้ตัวแปรซ่อนผ่านทางหน้าแบบฟอร์ม หรือใช้พารามิเตอร์ที่เข้ารหัสแบบตัวชี้แหล่งในอินเทอร์เน็ต (เช่น /index.php?session_id=some_unique_session_code)
แหล่งข้อมูลอื่น

HTTP จาก W3C
Key Differences between HTTP/1.0 and HTTP/1.1
ตัวอย่างข้อความร้องขอเอชทีทีพีที่สร้างในเทลเน็ต เน้นสีส่วนหัวและส่วนเนื้อหาของทั้งข้อความร้องขอและข้อความตอบรับ
ฟิโอดอร์ อูชาคอฟ

| ฟิโอดอร์ อูชาคอฟ |
| --- | --- |
ฟิโอดอร์ ฟิโอโดโรวิช อูชาคอฟ
เกิด: 24 กุมภาพันธ์ ค.ศ. 1745(1745-02-24) Burnakovo, แคว้นยาโยลสลาฟ, จักรวรรดิรัสเซีย
เสียชีวิต: 14 ตุลาคม ค.ศ. 1817(1817-10-14) (72 ปี) Alekseevka, Tambov Governorate, จักรวรรดิรัสเซีย
รับใช้:  รัสเซีย
แผนก/สังกัด:  กองทัพเรือจักรวรรดิรัสเซีย
ประจำการ: 1766–1812
ชั้นยศ: พลเรือเอก
บังคับบัญชา: กองเรือทะเลดำ
การยุทธ์: สงครามรัสเซีย-ตุรกี (ค.ศ. 1768–74) สงครามรัสเซีย-ตุรกี (ค.ศ. 1787–92) Battle of Fidonisi  Battle of Kerch  Battle of Tendra  Battle of Cape Kaliakra War of the Second Coalition Siege of Corfu 
บำเหน็จ:   เครื่องราชอิสริยากรณ์เซนต์จอนน์แห่งเยรูซาเลม  เครื่องราชอิสริยากรณ์เซนต์จอร์จ  เครื่องราชอิสริยากรณ์เซนต์วลาดีมีร์  เครื่องราชอิสริยากรณ์เซนต์อะเลคซันดร์ เนฟสกี  Chelengk 
ฟิโอดอร์ ฟิโอโดโรวิช อูชาคอฟ (รัสเซีย: Фёдор Фёдорович Ушако́в) เป็นผู้บัญชาการทหารเรือและพลเรือเอกของกองทัพเรือจักรวรรดิรัสเซียในช่วงคริสต์ศตวรรษที่ 18
แหล่งข้อมูลอื่น

M. Romm movie (IMDb)
English biography เก็บถาวร 2005-02-17 ที่ เวย์แบ็กแมชชีน
The Naval Art of Admiral Fyodor F. Ushakov
Ushakov's battleship St Paul เก็บถาวร 2005-02-08 ที่ เวย์แบ็กแมชชีน
(Святой морской дьявол) (The holy sea-devil), an article in Kommersant-Dengi (in Russian), available online
Baltic Naval Institute named after F.F. Ushakov
Sanaksar Monastery - Official site (รัสเซีย)
Sanaksar Monastery - Photo gallery เก็บถาวร 2009-03-12 ที่ เวย์แบ็กแมชชีน (รัสเซีย) (อังกฤษ)
ธงองค์การระหว่างประเทศ

ธงองค์การระหว่างประเทศ (อังกฤษ: flags of international organizations) คือธงที่ถูกใช้งานโดยองค์การระหว่างประเทศ ได้แก่
ทั่วโลก

ธงประชาคมประเทศที่ใช้ภาษาโปรตุเกส
ธงองค์การระหว่างประเทศของกลุ่มประเทศที่ใช้ภาษาฝรั่งเศส
ธงองค์การความร่วมมืออิสลาม
ธงสหประชาชาติ
ธงยูเนสโก
ธงศาลอนุญาโตตุลาการถาวร
ธงองค์การการค้าโลก
ระหว่างทวีป

ธงองค์การแห่งรัฐแอฟริกา แคริบเบียน และแปซิฟิก
ธงสันนิบาตอาหรับ
ธงองค์การสนธิสัญญาความมั่นคงร่วมกัน
ธงเครือรัฐเอกราช
ธงสหภาพเศรษฐกิจยูเรเชีย
ธงเนโท
ธงเขตสันติภาพและความร่วมมือแอตแลนติกใต้
แอฟริกา

ธงสหภาพแอฟริกา
ธงประชาคมเพื่อการพัฒนาภูมิภาคแอฟริกาตอนใต้
อเมริกา

ธงประชาคมแอนดีส
ธงสมาคมรัฐแคริบเบียน
ธงกลุ่มพันธมิตรโบลิวาร์เพื่ประชาชนแห่งทวีปอเมริกา
ธงองค์การทางเศรษฐกิจและการเมืองของอเมริกากลาง
ธงประชาคมแคริบเบียน
ธงประชาคมลาตินอเมริกาและแคริบเบียน
ธงสภาลาตินอเมริกา
ธงเมร์โกซูร์
ธงองค์การนานารัฐอเมริกา
ธงสหภาพประชาชาติอเมริกาใต้
เอเชีย

ธงคณะมนตรีความร่วมมือแห่งรัฐอ่าวอาหรับ
ธงองค์การรัฐเตอร์กิก
ธงอาเซียน
ยุโรป

ธงเบเนลักซ์
ธงข้อตกลงการค้าเสรียุโรปกลาง
ธงสภายุโรป
ธงสมาคมการค้าเสรียุโรป
ธงประชาคมการเมืองยุโรป
ธงสหภาพยุโรป
ธงองค์การว่าด้วยความมั่นคงและความร่วมมือในยุโรป
ธงคณะมนตรีนอร์ดิก
โอเชียเนีย

| ด ค กธงองค์การระหว่างประเทศ |
| --- | --- |
ระหว่างทวีป:   สันนิบาตอาหรับ   เครือรัฐเอกราช   เครือจักรภพ   เนโท   องค์การความร่วมมืออิสลาม   ยูเอ็น   ยูเนสโก 
ยุโรป:   เบเนลักซ์   สหภาพเศรษฐกิจยูเรเชีย   สหภาพยุโรป   คณะมนตรีนอร์ดิก   องค์การว่าด้วยความมั่นคงและความร่วมมือในยุโรป 
อเมริกา:   สมาคมรัฐแคริบเบียน   ประชาคมแคริบเบียน   เมร์โกซูร์   องค์การนานารัฐอเมริกา   พาร์ลาติโน   องค์การทางเศรษฐกิจและการเมืองของอเมริกากลาง   สหภาพประชาชาติอเมริกาใต้ 
แอฟริกา:   สหภาพแอฟริกา   ประชาคมแอฟริกาตะวันออก   ประชาคมเพื่อการพัฒนาแอฟริกาตอนใต้ 
เอเชีย:   อาเซียน   คณะมนตรีความร่วมมือเพื่อรัฐอาหรับในภูมิภาคอ่าว   องค์การรัฐเตอร์กิก  สมาคมเอเชียใต้เพื่อความร่วมมือระดับภูมิภาค 
โอเชียเนีย:  ประชาคมแปซิฟิก  องค์กรการประชุมหมู่เกาะแปซิฟิก 
องค์การในอดีต:   ประชาคมถ่านหินและเหล็กกล้ายุโรป   สหภาพตะวันตก   สหภาพยุโรปตะวันตก   ซีโต้
Staphyliniformia

| Staphyliniformia ช่วงเวลาที่มีชีวิตอยู่: เรเทียน–ปัจจุบัน  PreꞒ Ꞓ O S D C P T J K Pg N      |
| --- | --- |

แมลงปีกแข็งเดวิลส์โค้ชฮอร์ส Ocypus olens

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
อันดับฐาน:: Staphyliniformia  Lameere, ค.ศ. 1900
สปีชีส์:: Staphyliniformia
ชื่อทวินาม
Staphyliniformia Lameere, ค.ศ. 1900

อันดับสูงกว่า
 ดูในเนื้อหา
Staphyliniformia เป็นอันดับย่อยกลุ่มใหญ่ของอันดับด้วง มีสปีชีส์ที่ได้รับการบรรยายแล้วมากกว่า 70,000 ชนิดจากทั่วทุกภูมิภาคของโลก ส่วนใหญ่พบในแหล่งที่อยู่อาศัยที่มีความชื้นสูง เช่น เศษซากพืชเน่าเปื่อยหลายประเภท, เห็ดรา, มูลสัตว์, ซากสัตว์ และแมลงปีกแข็งหลายชนิดอาศัยอยู่ในแหล่งน้ำจืด
แหล่งข้อมูลอื่น

ข้อมูลที่เกี่ยวข้องกับ Staphyliniformia ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q383230  Wikispecies: Staphyliniformia  EoL: 2650706  Fauna Europaea: 11098  Fossilworks: 69200  iNaturalist: 372870  ITIS: 678301  NCBI: 41085  NZOR: aee430e2-dcd9-403c-a25a-73cc5bdd2fa3
คิม แจ-จุง

| คิม แจ-จุง |
| --- | --- |
คิม แจ-จุงในปี 2023
เกิด: ฮัน แจ-จุน  (1986-01-26) 26 มกราคม ค.ศ. 1986 (39 ปี) คงจู จังหวัดชุงช็องใต้ ประเทศเกาหลีใต้
ชื่ออื่น: ฮีโร่ แจจุง, แจจุง, เจ-จุน
การศึกษา: Kyung Hee Cyber University
อาชีพ:  นักร้อง  นักแต่งเพลง  นักแสดง  ผู้อำนวยการ 
อาชีพทางดนตรี
แนวเพลง:  เคป็อป  ป็อป  อาร์แอนด์บี 
เครื่องดนตรี: เสียงร้อง
ช่วงปี: 2003–ปัจจุบัน
ค่ายเพลง:  เอสเอ็ม  C-JeS  iNKODE 
สมาชิกของ:  JX  JYJ 
อดีตสมาชิก:  ทงบังชินกี  เอสเอ็มทาวน์ 
 นักดนตรี

ชื่อเกาหลี
ฮันกึล: 김재중
ฮันจา: 金在中
อาร์อาร์: Gim Jae-jung 
เอ็มอาร์: Kim Chaejung 
 
เว็บไซต์: https://jaefans.com/
ลายมือชื่อ

คิม แจ-จุง (เกาหลี: 김재중; ฮันจา: 金在中; อังกฤษ: Kim Jaejoong; เกิด 26 มกราคม ค.ศ. 1986) เป็นที่รู้จักในชื่อ แจจุง ในประเทศเกาหลีใต้ และ ญี่ปุ่น: เจจุง/J-Jun; โรมาจิ: ジェジュン ในประเทศญี่ปุ่น เขาเป็นนักร้อง-นักแต่งเพลง นักแสดง และผู้กำกับชาวเกาหลีใต้ ปัจจุบันเขาเป็นสมาชิกของดูโอป๊อปของเกาหลีชื่อ JX และเป็นสมาชิกของกลุ่มป๊อปที่อยู่ในช่วงพักวงชื่อ เจวายเจ และเคยเป็นหนึ่งในสมาชิกดั้งเดิมของบอยแบนด์ ดงบังชินกิ! ซึ่งเขาเคยใช้ชื่อในวงการว่า ฮีโร่ แจจุง (영웅재중) ตั้งแต่ปี ค.ศ. 2013 เขาได้ขยายขอบเขตการทำงานในฐานะศิลปินเดี่ยว และในปี ค.ศ. 2023 เขาได้ก่อตั้งบริษัทเอเจนซีของตนเองชื่อ iNKODE ซึ่งเขาดำรงตำแหน่งเป็นหัวหน้าเจ้าหน้าที่ฝ่ายกลยุทธ์
แจจุงเกิดที่กงจู จังหวัดชุงช็องใต้ และย้ายไปโซลในช่วงวัยรุ่นเพื่อเข้าทดสอบคัดเลือกกับเอสเอ็มเอนเตอร์เทนเมนต์ ตั้งแต่ปี ค.ศ. 2003 ถึง 2010 เขาเป็นนักร้องนำของบอยแบนด์เกาหลีใต้ ดงบังชินกิ ต่อมาเขาได้ฟ้องร้องเอสเอ็มเอนเตอร์เทนเมนต์ร่วมกับ พัก ยู-ช็อน และ คิม จุนซู และพวกเขาได้แยกตัวจากดงบังชินกิเพื่อก่อตั้งวงเจวายเจ ในฐานะศิลปินเดี่ยว เขาได้ออกอัลบั้มสตูดิโอภาษาเกาหลีสี่ชุด ได้แก่ WWW (2013), No.X (2016), Born Gene (2022) และ Flower Garden (2024) โดยสองอัลบั้มแรกขึ้นอันดับหนึ่งใน Gaon Music Chart ส่วนในประเทศญี่ปุ่น อัลบั้มสตูดิโอสามชุดของเขา ได้แก่ Flawless Love (2019), Love Covers (2019) และ Love Covers II (2020) ต่างขึ้นอันดับหนึ่งใน Oricon Albums Chart อัลบั้มภาษาญี่ปุ่นชุดที่สี่ของเขา Fallinbow ออกจำหน่ายในเดือนพฤศจิกายน ค.ศ. 2022 เขายังได้จัดทัวร์คอนเสิร์ตอย่างกว้างขวางทั้งในเกาหลีใต้และญี่ปุ่น
ประวัติ

คิม แจจุง เป็นชื่อจริงที่ใช้อยุ่ในปัจจุบันซึ่งมาเปลี่ยนทีหลัง โดยมีชื่อที่ใช้ตั้งแต่เกิดว่า Han Jaejoon (เกาหลี: 한재준; ฮันจา: 韓在俊) เกิดเมื่อวันที่ 26 มกราคม 2529 มีบ้านเกิดอยู่ที่เมืองกงจูทางใต้ของจังหวัดชุงชอง ชีวิตของแจจุงออกจากบ้านเกิดตัวเองเพื่อเข้าร่วมการออดิชั่นของ SM Entertainment แจจุงเปิดตัวครั้งแรกในชื่อ fortune teller foretold years
แต่คนเป็นแม่ที่แท้จริงของแจจุงเพิ่งจะลงในบล็อกว่าวันเกิดที่แท้จริงของแจจุงคือวันที่ 4 กุมภาพันธ์ 1986 สาเหตุที่แจจุงเกิดวันที่ 26มกราคม 1986 เพราะเป็นฤกษ์ที่ดี ในครอบครัวคิมที่เลี้ยงดูเขามา เขามีพี่สาวทั้งหมด 8 คน โดยเขาเป็นน้องชายสุดท้องเพียงคนเดียวในบ้าน  ครอบครัวของเขาปัจจุบันเปิดกิจการร้านอาหาร ทำให้เขาชื่นชอบการทำอาหารเป็นชีวิตจิตใจ
รางวัลที่ได้รับ

The Best Looks Prize at the second SM Best Competition
ผลงานอัลบั้ม ทงบังชินกี

บทความหลัก: รายชื่อผลงานของทงบังชินกี
| --- | --- |
 ผลงานอัลบั้ม ทงบังชินกี 2004: Tri-angle  2005: Rising Sun  2006: "O"-Jung.Ban.Hap.  2008: Mirotic:  อัลบั้มภาษาญี่ปุ่น 2006: Heart, Mind and Soul  2007: Five in the Black  2008: T  2009: The Secret Code
ผลงานอัลบั้ม เจวายเจ > ผลงานอัลบั้ม เจวายเจ

2010: The Beginning
2011: In Heaven
2014: JUST' US
ผลงานอัลบั้ม เจวายเจ > ผลงานอัลบั้ม เดี่ยว

2013: WWW
2016: NO.X
ผลงานอัลบั้ม เจวายเจ > ผลงานอัลบั้ม เดี่ยว > ซิงเกิล

2013: Mine
2013: WWW
ภาพยนตร์

| ปี | ชื่อ | บทบาท   |
| --- | --- | --- |
| พ.ศ. 2005  | Banjun Theater  | แจจุง   |
| พ.ศ. 2006  | Vacation  | แจจุง  |
| พ.ศ. 2010  | Sunao ni Narenakute  | ปาร์คชอนซู (ด๊อกเตอร์)  |
| พ.ศ. 2011  | Protect the Boss  | Cha Mu-won  |
| พ.ศ. 2012  | Time Slip Dr. Jin  | คิมคยองทัก  |
| พ.ศ. 2014  | Triangle  | ฮอยองดัล /จางดงชอล  |
| พ.ศ. 2015  | SPY  | คิม ซอนอู   |

| ปี | ชื่อ | บทบาท |
| --- | --- | --- |
| ค.ศ. 2004 | Taegeukgi | Extra |
| ค.ศ. 2010 | Heaven's Postman บุรุษไปรษณีย์สวรรค์ | Shin Jae-joon / Yuu |
| ค.ศ. 2012 | Jackal is Coming | Choi Hyun |
Scarabaeoidea

| Scarabaeoidea ช่วงเวลาที่มีชีวิตอยู่: จูแรสซิก–ปัจจุบัน  PreꞒ Ꞓ O S D C P T J K Pg N      |
| --- | --- |

แมลงปีกแข็งในอันดับสูง Scarabaeoidea จากยุโรปกลาง พร้อมรายละเอียดทางกายวิภาค

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
อันดับฐาน:: Scarabaeiformia  Crowson, ค.ศ. 1960
วงศ์ใหญ่:: Scarabaeoidea  Latreille, ค.ศ. 1802
สปีชีส์:: Scarabaeoidea
ชื่อทวินาม
Scarabaeoidea Latreille, ค.ศ. 1802

Scarabaeoidea เป็นอันดับสูงของอันดับด้วง ซึ่งเป็นกลุ่มย่อยเพียงกลุ่มเดียวของอันดับย่อย Scarabaeiformia มีสปีชีส์ที่ถูกจัดอยู่ในอันดับสูงกว่านี้ประมาณ 35,000 ชนิด และมีการค้นพบและบรรยายสปีชีส์ใหม่ราว 200 ชนิดต่อปี ปัจจุบัน วงศ์ที่อยู่ในอันดับสูงกว่านี้ยังอยู่ระหว่างการทบทวนและจัดจำแนกใหม่ ดังนั้นรายชื่อวงศ์ด้านล่างจึงยังไม่ถือเป็นที่สิ้นสุด อันดับสูงกว่านี้ประกอบไปด้วยแมลงปีกแข็งที่มีขนาดใหญ่ที่สุดบางชนิดในปัจจุบัน ได้แก่ แมลงปีกแข็งแรด (Dynastinae), แมลงปีกแข็งเฮอร์คิวลิส (Dynastes hercules) และ แมลงปีกแข็งโกไลแอท (Goliathus sp.)
สมาชิกที่เก่าแก่ที่สุดที่ได้รับการยืนยันของกลุ่มนี้คือสกุลสูญพันธุ์ Alloioscarabaeus จากยุคจูแรสซิกตอนกลาง พบในแหล่งฟอสซิลไห่ฝางโกว (Jiulongshan Formation) ในมองโกเลียใน ประเทศจีน
แหล่งข้อมูลอื่น

Checklist of the Scarabaeoidea of the Nearctic Realm (2003)
Scarabs of the Levant
Scarabaeoidea Movies from Tree of Life Project
Scarabeoidea of Italy
| การแยกแยะหน่วยอนุกรมวิธาน |
| --- | --- |
Scarabaeoidea:  Wikidata: Q132379  Wikispecies: Scarabaeoidea  ADW: Scarabaeoidea  BioLib: 7838  BugGuide: 40609  EoL: 369  Fauna Europaea: 11115  Fossilworks: 69300  GBIF: 1883  iNaturalist: 48202  ITIS: 114486  NBN: NHMSYS0001720036  NCBI: 75546  NZOR: 36c23774-e67c-43a3-aebe-c0670d3add59 
Scarabaeiformia:  Wikidata: Q7430238  Wikispecies: Scarabaeiformia  BioLib: 238029  EoL: 10509725  Fauna Europaea: 11114  Fossilworks: 69294  iNaturalist: 702480  ITIS: 678302  NCBI: 41086
ตรี ด่านไพบูลย์

| มนตรี ด่านไพบูลย์ม> ป.ช., ม.ว.ม. |
| --- | --- |

รัฐมนตรีว่าการทบวงมหาวิทยาลัย
ดำรงตำแหน่ง 29 พฤศจิกายน พ.ศ. 2539 – 15 สิงหาคม พ.ศ. 2540
นายกรัฐมนตรี: ชวลิต ยงใจยุทธ
ก่อนหน้า: บุญชู ตรีทอง
ถัดไป: ฉัตรชัย เอียสกุล
รัฐมนตรีว่าการกระทรวงแรงงานและสวัสดิการสังคม
ดำรงตำแหน่ง 15 สิงหาคม พ.ศ. 2540 – 13 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
ก่อนหน้า: ฉัตรชัย เอียสกุล
ถัดไป: ไตรรงค์ สุวรรณคีรี
 
ข้อมูลส่วนบุคคล
เกิด: มนตรี ด่านไพบูลย์ 24 ธันวาคม พ.ศ. 2495 (72 ปี) อำเภอบ้านโฮ่ง จังหวัดลำพูน ประเทศไทย
พรรคการเมือง: สยามประชาธิปไตย (2522—2526) ชาติไทย (2526—2529) กิจสังคม (2529—2535) ความหวังใหม่ (2535—2545) ไทยรักไทย (2545—2550)

มนตรี ด่านไพบูลย์ (เกิด 24 ธันวาคม พ.ศ. 2495) 
อดีตสมาชิกวุฒิสภาจังหวัดลำพูน อดีตรัฐมนตรีช่วยว่าการกระทรวงพาณิชย์ รัฐมนตรีว่าการทบวงมหาวิทยาลัยและกระทรวงแรงงานและสวัสดิการสังคม อดีตสมาชิกสภาผู้แทนราษฎรจังหวัดลำพูน สมาชิกวุฒิสภาไทย ชุดที่ 11
การศึกษา

ตรี ด่านไพบูลย์ สำเร็จการศึกษาระดับปริญญาตรี เกษตรศาสตรบัณฑิต (เกษตรศาสตร์) จากมหาวิทยาลัยเกษตรศาสตร์ ในปี พ.ศ. 2517 ปริญญาเกษตรศาสตรมหาบัณฑิต (เกษตรศาสตร์) จากมหาวิทยาลัยเชียงใหม่ พ.ศ. 2543 ปริญญาดุษฎีบัณฑิตกิตตมศักดิ์ (มนุษยศาสตร์) จากมหาวิทยาลัยลูซอน ประเทศฟิลิปปินส์ พ.ศ. 2540  และในปี พ.ศ. 2553 ได้รับปริญญาดุษฎีบัณฑิตกิตตมศักดิ์ (วิศวกรรมศาสตร์ การจัดการ) จากมหาวิทยาลัยรามคำแหง
บทบาททางการเมือง

ตรี ด่านไพบูลย์ เป็นสมาชิกสภาผู้แทนราษฎร จังหวัดลำพูน สังกัดพรรคสยามประชาธิปไตย สมัยแรกในปี พ.ศ. 2522และมีนายสุพร อัตถาวงศ์ เป็นผู้ช่วย ต่อมาจึงย้ายมาสังกัดพรรคกิจสังคม และ พรรคความหวังใหม่ ตามลำดับ และเคยได้รับตำแหน่งสำคัญทางการเมืองหลายตำแหน่ง อาทิ เลขานุการรัฐมนตรีว่าการกระทรวงการต่างประเทศ(สมัยพล.อ.อ.สิทธิ เศวตศิลา) รองโฆษกประจำสำนักนายกรัฐมนตรี ในรัฐบาลของนายชวน หลีกภัย เป็นรัฐมนตรีช่วยว่าการกระทรวงพาณิชย์ พ.ศ. 2538 - พ.ศ. 2539 เป็นรัฐมนตรีว่าการทบวงมหาวิทยาลัย พ.ศ. 2539 - พ.ศ. 2540 และเป็นรัฐมนตรีว่าการกระทรวงแรงงานและสวัสดิการสังคม พ.ศ. 2540
ภายหลังการเลือกตั้งในปี พ.ศ. 2544 ที่ตรี ด่านไพบูลย์ ต้องแพ้การเลือกตั้งให้กับนางสาวอาภาภรณ์ พุทธปวน ผู้สมัครจากพรรคไทยรักไทย หลานสาวของ รศ.ดร.ชรินรัตน์ พุทธปวน จึงได้หันหลังให้กับการเมืองระดับชาติ และมาลงสมัครรับเลือกตั้งเป็นนายกองค์การบริหารส่วนจังหวัด (อบจ.) โดยการสนับสนุนของพรรคไทยรักไทย แต่ก็แพ้การเลือกตั้งให้กับนายสมาน ชมภูเทพ อดีต ส.ส. หลายสมัยจากพรรคประชาธิปัตย์
ในปี พ.ศ. 2555 เขาสนับสนุน ดร.นิรันดร์ ด่านไพบูลย์ ผู้เป็นน้องชายได้รับเลือกตั้ง เป็น นายกองค์การบริหารส่วนจังหวัดลำพูน
ต่อมา ในการเลือกตั้งสมาชิกวุฒิสภาไทยเป็นการทั่วไป พ.ศ. 2557 ตรี ได้ลงรับสมัครเลือกตั้งสมาชิกวุฒิสภา จังหวัดลำพูน และได้รับเลือกตั้งเป็นสมาชิกวุฒิสภา จังหวัดลำพูน
รางวัลดีเด่น

ตรี ด่านไพบูลย์ ได้รับรางวัลผู้ทำคุณประโยชน์กับวงการเกษตร ซึ่งมอบรางวัลโดย อำนวย วีรวรรณ รองนายกรัฐมนตรี เมื่อวันที่ 14 มิถุนายน พ.ศ. 2540 พร้อมกับนายประพัฒน์ ปัญญาชาติรักษ์
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ห่อหมก

| --- | --- |
ห่อหมกปลาในจังหวัดเชียงใหม่ ประเทศไทย
แหล่งกำเนิด: ประเทศไทย
ภูมิภาค: เอเชียตะวันออกเฉียงใต้
ชาติที่มีอาหารประจำชาติที่เกี่ยวข้อง: ไทย ลาว กัมพูชา
ส่วนผสมหลัก: พริกแกง, หัวกะทิหรือกะทิ
 ตำราอาหาร: ห่อหมก   สื่อ: ห่อหมก
ห่อหมก เป็นอาหารพื้นเมืองดั้งเดิมของไทย สมัยก่อนจะใช้วิธีการห่อใบตองแล้วนำมาใส่ใต้เตาที่มีขี้เถ้าใส่ลงไปให้มีขี้เถ้าอยู่รอบ ๆ ห่อ โดยเรียกวิธีนี้ว่า หมก อาศัยความร้อนจากถ่านด้านบน โดยด้านบนสามารถปรุงอาหารได้ตามปกติซึ่งจะใช้เวลาค่อนข้างนานสำหรับการหมกเนื่องจากไม่ได้สัมผัสไฟโดยตรง ต่อมาพัฒนาเป็นการย่างบนเตา จนกระทั่งลังถึงของจีนเข้ามาจึงเปลี่ยนเป็นการนึ่งแทน แต่กระนั้นก็ยังใช้คำว่า ห่อหมก อยู่เหมือนเดิมทั้งที่ไม่ได้ทำให้สุกโดยการหมกอีก
การหมกในช่วงก่อนการมาถึงของชาวโปรตุเกสเป็นการเพียงการปรุงอาหารโดยใช้ใบตองห่อ แต่ในช่วงหลังจากกรุงศรีอยุธยาได้ติดต่อค้าขาย เมื่อมีการนำพริกจากอเมริกาเข้ามา ห่อหมกจึงได้กำเนิดเป็นการนำเนื้อสัตว์และผักมาเคล้ากับน้ำพริกแกงจากโลกใหม่และกะทิซึ่งเป็นวัตถุพื้นเมืองของเอเชียตะวันออกเฉียงใต้ มาปรุงรสด้วยเครื่องปรุงรสต่าง ๆ เช่น เกลือ น้ำปลา หรือปลาร้า ห่อด้วยใบตอง นำไปหมกนึ่งหรือย่างให้สุก
สำหรับห่อหมกในปัจจุบัน ต้นหอมและใบแมงลักเป็นเครื่องปรุงสำคัญ บางถิ่นใส่ผักชี ตัวอย่างอาหารประเภทหมก ได้แก่ หมกหน่อไม้ หมกไข่ปลา หมกหัวปลี หมกไข่มดแดง หมกปลา หมกเห็ด หมกฮวก เครื่องแกงส่วนใหญ่ประกอบด้วย พริกขี้หนูแห้ง หอมแดง ตะไคร้ซอย ใบมะกรูด บางถิ่นใส่กระชายหรือข่าด้วย
หมกในอาหารของภาคอีสานของประเทศไทยต่างจากหมกในอาหารลาว โดยในอาหารอีสาน อาหารประเภทเนื้อสัตว์ที่นำไปเคล้ากับเครื่องแกง ปรุงรสและทำให้สุกไม่ว่าจะย่างหรือนึ่งจะเรียกว่าหมกทั้งสิ้น ส่วนในอาหารลาวหลวงพระบางนั้น ถ้าห่อใบตองทรงสูงนำไปย่างเรียกหมก นำไปนึ่งเรียกมอกหรือเมาะ ถ้าห่อใบตองทรงแบนนำไปย่างเรียกขนาบ
ศัพทมูลวิทยา

คำว่า ห่อหมก (ภาษาไทยถิ่นเหนือ เรียกว่า ห่อหนึ้ง ห่อนึ่ง) เป็นคำลักษณะนามบอกอาการและเป็นคำประสม ห่อ + หมก ดังนี้
ห่อ (hô, haw) เป็นคำไทยถิ่นเหนือ ไทใหญ่ ลาว ร่วมสายกับกลุ่มภาษากัม-ไท แปลว่า หุ้ม พัน
หมก (mŏk, mok) เป็นคำไทยถิ่นเหนือร่วมสายกับกลุ่มภาษากัม-ไท แปลว่า ซุกไว้ใต้ (หมกดิน หมกไฟ หมกเม็ด) เรียกวิธีทำอาหารให้สุกด้วยการหมกถ่านไฟหรือขี้เถ้าร้อน ปุ่มที่นูนขึ้น (ปุ่มไม้ ปุ่มฆ้อง) เรียกคนที่จมูกโต (คนดั้งหมก)
หมก ยังมีความหมายอื่นแปลว่า เหง้า เช่น ขุดขึ้นมาทั้งหมก หมายถึง เอาขึ้นมาทั้งเหง้า (ระวังสับสนกับสำเนียงอื่นของคำว่า หมด)
คำสแลงในภาษาไทยของคำ ห่อหมก หมายถึง เป้ากางเกงผู้ชายที่นูนออกมา อวัยวะเพศของสตรี (บทสักวา) และสำนวนไทย เออออห่อหมก หมายถึง เห็นดีเห็นงามด้วย ว่ากันตามไป เห็นด้วยกับเขาเสมอไป (ตรงสำนวนปักษ์ใต้ ลอยช้อนตามเปียก)
คำว่า ม่ก มอก ในภาษาลาวเป็นคำไวพจน์ที่คล้ายกับคำว่า หมก ในภาษาไทย ส่วน หมก ตามสำเนียงกวางตุ้ง แปลว่า ไม้ ลูกไม้ (เทียบคำว่า บัก หมาก) ใช้นำหน้าคำที่เป็นชื่อลูกไม้ เช่น หมกซาหลี หมายถึง ลูกสาลี่เนื้อทราย